Rin’go

Rin'go, også skrevet Rin'go Band, Rin'Go, Ringo eller Rin'go тобы, er en kasakhisk guttegruppe som ble etablert i Almaty i 2006. Gruppa består av Bajnasarov Batyr, Otegen Danijar, Birbaev Ajan og Umarov Adiljan.

Bandet ble nummer fem i den internasjonale musikkonkurransen New Wave i 2007, og i 2008 deltok det i Penang Shanghai World Star Quest i Malaysia, hvor gruppa mottok pris for beste opptreden. Rin'go representerte Kasakhstan i Alla Pugatsjovas musikkfestival på Krim i 2011 med melodien «Tolgau», hvor de ble tildelt «Alla's star».

I 2013 vant gruppa den nasjonale utvelgelsen før Tyrkvisjonens sangkonkurranse med melodien «Birlikpen alğa», som fikk 18 prosent av SMS-stemmene. I finalen i Eskişehir endte de på niendeplass. I 2014 vant Rin'go prisen for beste guttegruppe under tildelingen av den kasakhiske musikkprisen «».

Referanser

Kasakhstanske musikere
Guttegrupper
Band etablert i 2006
Deltakere i Turkvizyon (Kasakhstan)
Deltakere i Tyrkvisjonens sangkonkurranse